Document ID: 31980R3508

ΚΑΝΟΝΙΣΜΟΣ (ΕΟΚ) αριθ. 3508/80 ΤΟΥ ΣΥΜΒΟΥΛΙΟΥ της 22ας Δεκεμβρίου 1980 περί παρατάσεως του καθεστώτος που εφαρμόζεται στις εμπορικές συναλλαγές με τη Μάλτα μετά την 31η Δεκεμβρίου 1980
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,
την πρόταση της Επιτροπής,
Εκτιμώντας:
ότι οι διατάξεις που διέπουν το πρώτο στάδιο της συμφωνίας συνδέσεως μεταξύ της Ευρωπαϊκής Οικονομικής Κοινότητος και της Μάλτας(1), συμπεριλαμβανομένου του πρωτοκόλλου περί καθορισμού ορισμένων διατάξεων αναφερομένων στη συμφωνία συνδέσεως μεταξύ της Ευρωπαϊκής Οικονομικής Κοινότητος και της Μάλτας(2) και του προσθέτου πρωτοκόλλου της συμφωνίας συνδέσεως μεταξύ της Ευρωπαϊκής Οικονομικής Κοινότητος και της Μάλτας(3), εκπνέουν την 31η Δεκεμβρίου 1980-
ότι οι διαπραγματεύσεις για τον καθορισμό του εμπορικού καθεστώτος με τη Μάλτα μετά την 31η Δεκεμβρίου 1980 δεν κατέστη δυνατόν να διεξαχθούν εντός των προβλεπομένων προσθεσμιών-
ότι, εν αναμονή του αποτελέσματος αυτών των διαπραγματεύσεων, πρέπει να παραταθεί το καθεστώς που εφαρμόζει η Κοινότης στις εμπορικές συναλλαγές με τη Μάλτα στο πλαίσιο της συνδέσεως με αυτή τη χώρα για να μη διακοπούν ξαφνικά ορισμένα παραδοσιακά ρεύματα συναλλαγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το καθεστώς εμπορικών συναλλαγών, το οποίο θεσπίσθηκε από τη συμφωνία συνδέσεως μεταξύ της Ευρωπαϊκής Οικονομικής Κοινότητος και της Μάλτας, συμπεριλαμβανομένου του πρωτοκόλλου περί καθορισμού ορισμένων διατάξεων αναφερομένων σ' αυτή τη συμφωνία και του προσθέτου πρωτοκόλλου της συμφωνίας, συνεχίζει να εφαρμόζεται εντός της Κοινότητος μέχρι τις 30 Ιουνίου 1981.
Άρθρο 2
Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από 1ης Ιανουαρίου 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 22 Δεκεμβρίου 1980.

Labels: 3
18
15